b"\n_START_ARTICLE_\nGan De\n_START_SECTION_\nVida\n_START_PARAGRAPH_\nNo se sap gaireb\xc3\xa9 res de la seva vida, per\xc3\xb2 que va ser un dels primers astr\xc3\xb2noms xinesos, va fer observacions astron\xc3\xb2miques i les va registrar amb les seves coordenades._NEWLINE_Per autors posteriors, se sap que va escriure dos llibres: Suixing Jing (Tractat sobre J\xc3\xbapiter)  i Tianwen Xingzhan (Prediccions astrol\xc3\xb2giques), per\xc3\xb2 tots dos s'han perdut.\n_START_SECTION_\nDescobriment de les taques solars\n_START_PARAGRAPH_\nGan De va fer les primeres refer\xc3\xa8ncies clares a les taques solars en el 364 aC.\n_START_SECTION_\nEl descobriment de Ganimedes\n_START_PARAGRAPH_\nEn un tractat compilat en el segle\xc2\xa0viii dC, el Tractat d'astrologia Kai Yuan, se cita un par\xc3\xa0graf del Suixing Jing, en el qual Gan De afirma que existeix una petita estrella vermellosa enganxada al costat de J\xc3\xbapiter. Aix\xc3\xb2 ha donat peu a algun investigador a suposar que Gan De va albirar el sat\xc3\xa8l\xc2\xb7lit Ganimedes dos mil anys abans que el seu te\xc3\xb2ric descobridor: Galileo Galilei._NEWLINE_El fet que la magnitud de Ganimedes (5,6) estigui al l\xc3\xadmit de les possibilitats de visi\xc3\xb3 de l'ull hum\xc3\xa0 i que la seva dist\xc3\xa0ncia de J\xc3\xbapiter sigui tan minsa (5,9 arcmin), fa molt improbable aquest albirament, per\xc3\xb2 no impossible. Mai no podrem saber si Gan De va veure realment Ganimedes o no."